‘Op die spel’: Kan bekendes ‘Franschhoek’ spel?‘n Skermskoot uit die video Die derde seisoen van kykNET se spel-en-taalspeletjieprogram, Op die spel, het vroeër in Januarie weer begin en taalfoendi’s en -puriste kan nou weer op Woensdagaande voor die televisie inskuif en ook hul taal- en spelvaardighede op die proef stel. Die JacarandaFM-aanbieder Rian van Heerden is weer die aanbieder van die reeks met Gerhard van Huyssteen wat as die beoordelaar optree. In dié seisoen moet leerders van hoër- en laerskole hul slag met taal en grammatika wys. ŉ Spesiale studente-episode sal ook deel wees van die nuwe reeks waarin vier van die beste studentespellers gaan meeding om die titel as beste speller op ŉ Suid-Afrikaanse kampus. Op die spel word Woensdae om 20:00 op kykNET, DStv-kanaal 144, uitgesaai. Video: Bekendes wat in die gewilde kykNET-sepie Suidooster te sien is, se taal- en spelvaardighede word op die proef gestel om te bepaal of hulle die naam “Franschhoek” kan spel.